તાજેતરમાં અમદાવાદમાં વિશ્વ ઉમિયાધામના શિલાન્યાસના કાર્યક્રમમાં નીતિન પટેલે પોતે એકલા હોવાના અને તેમ છતાં અડગ હોવાનો સંકેત આપ્યો હતો.

નીતિન પટેલના આ નિવેદનને અનેક રીતે જોવાઈ રહ્યું છે.

તેમના આ નિવેદનથી ચર્ચા થઈ રહી છે કે શું ખરેખર નીતિન પટેલ એકલા પડી ગયા છે?

અથવા પક્ષમાં તેમની અવગણના કરવામાં આવે છે? શું તેમની સામે રાજકીય કાવાદાવા રમાઈ રહ્યા છે અને નીતિન પટેલ તેની સામે એકલા હાથે લડી રહ્યા છે?

નીતિન પટેલના ચર્ચિત નિવેદન બાદ કૉંગ્રેસના નેતા વીરજી ઠુમ્મરે નીતિન પટેલેને કૉંગ્રેસમાં આવકારવાની વાત કરી છે.

નીતિન પટેલે શું નિવેદન આપ્યું હતું?

અમદાવાદમાં વિશ્વ ઉમિયાધામના કાર્યક્રમમાં નીતિન પટેલ બોલ્યા કે મને જે યાદ આવવાનું હોય એ યાદ આવી જાય છે. આટલે સુધી એમ જ નથી પહોંચાતું.

નીતિન પટેલે કહ્યું કે "તમે ભૂલી જાવ પણ હું ના ભૂલું ભાઈ. હું અહીં એમ જ નથી પહોંચ્યો. જ્યાં પહોંચ્યો છું ત્યાં એમનેમ નથી પહોંચાતું. પૂછો અમારા ધારાસભ્યોને."

"તમે ટીવીમાં જોતા જ હશો. છાપામાં જોતાં જ હશો કે એક બાજુ બધા અને એક બાજુ એક હું એકલો... એ ઉમિયામાતાના આશીર્વાદ છે. આ લોહી કોનું છે. આ લોહી બોલે છે."

"તમારા બધાના સહયોગથી બોલું છું. પક્ષના કાર્યકર તરીકે બોલું છું. મને માતાજીના એટલા આશીર્વાદ છે કે બધી જગ્યાએ મને યાદ આવવાનું હોય એ યાદ આવી જાય છે. બીજા લોકોને નથીય ગમતું કે ભુલાવવા મથીએ છીએ પણ નીતિનભાઈ ભૂલતા નથી."

શું ખરેખર નીતિન પટેલ એકલા પડી ગયા છે?

ગુજરાતના રાજકારણને નજીકથી જાણતા પત્રકાર જગદીશ આચાર્ય ચોક્કસ માને છે કે નીતિનભાઈના અસંતોષનાં મૂળિયાં બહુ ઊંડાં છે.

બી. બી. સી. ગુજરાતી સાથે વાત કરતાં તેઓ કહે છે, "નીતિન પટેલ જેવા માણસો બહુ સમજીવિચારીને જાહેરમાં આવું નિવેદન આપતા હોય છે. આવા નિવેદન પાછળ તેમનો કોઈ ચોક્કસ હેતુ હોય છે."

જ્યારે ગુજરાતનાં મુખ્ય મંત્રીપદેથી આનંદીબહેન પટેલે રાજીનામું આપ્યું, ત્યારે એક તબક્કે નીતિન પટેલનું નામ નિશ્ચિત મનાતું હતું.

મુખ્ય મંત્રીના નામના એલાનની ઘડી આવતાં સુધીમાં તમામ મીડિયામાં એવા અહેવાલો વહેતા થયા હતા કે નીતિન પટેલ જ ગુજરાતના મુખ્ય મંત્રી બનશે.

અને નીતિન પટેલે પણ અલગઅલગ ચેનલોને એ મતબલનો ઇન્ટરવ્યૂ આપ્યો હતો કે તેમના પર પક્ષે વિશ્વાસ મૂક્યો છે. 

જોકે છેલ્લી ઘડીએ નીતિન પટેલનું નામ ગાયબ થઈ ગયું હતું અને વિજય રૂપાણી ગુજરાતના મુખ્ય મંત્રી બનશે એવી જાહેરાત થઈ હતી.

એ સમયને યાદ કરતાં જગદીશ આચાર્ય કહે છે,... \n\nમને ઉપરના લેખ માટે સારું શીર્ષક આપો.
શું નીતિન પટેલે ખરેખર એકલા પડી ગયા છે?